AksaraLLM/aksara-bahasa-daerah-v1 huggingface dataset:
Lembaga Sensor Film utawi ingkang asring dipuncekak LSF inggih punika salah satunggaling lembaga ingkang gadhah tugas kanggé netepaken status saged dipuntayangaken punapa boten filem-filem ing Indonésia. Satunggaling filem namung saged dipuntayangaken saha dipunedharaken manawi pikantuk status "lulus sensor" déning LSF. LSF ugi gadhah hak ingkang sami dhateng reklame-reklame filem, kados ta poster filem. Kajawi saking tandha lulus sensor, lembaga sensor filem ugi netepaken golongan yuswa pamirsa kanggé saben filem.
Saderengipun taun 1994, LSF gadhah nama Badan Sensor Film.
Tugas lembaga sensor filem inggih boten namung ngethok utawi mbusak pérangan filem ingkang boten patut dipuntingali déning masarakat, mliginipun para mudha lan lare-lare, nanging ugi kedah mbimbing, paring wewarah lan ngajak masarakat supados saged ngrembakakaken sikap kritis kanggé nampik utawi langkung treipun kanggé nindakaken self censorshp. Mila saking makaten, kanthi wontenipun situs punika, LSF ngraos kedah paring informasi kanthi jangkep ngengingi Lembaga sensor filem ingkang kapérang dados sekawan kelompok informasi kados makaten:
 Payung Hukum Lembaga Sensor Film;
 Visi lan Misi saha Fungsi, Tugas dan Wewenang Lembaga Sensor Film;
 Pedoman lan Kriteria Penyensoran;
 Organisasi lan Keanggotaan Lembaga Sensor Film.
Tugas ingkang sapisan saking LSF inggih kanthi rutin nindakaken sensor kanthi kasil:
 Nglulusaken kanthi utawi boten wonten kethokan kanthi SEDAYA UMUR, REMAJA, lan DEWASA kanggé pamirsa ing biyoskup.
 Nglulusaken kanthi utawi boten wonten kethokan kanthi SEDAYA UMUR, REMAJA, lan DEWASA kanggé pamirsa ing tipi.
 Boten nglulusaken kanthi cathetan revisi, mliginipun kanggé filem Indonesia.
 Boten nglulusaken filem kanthi wetah
 Nglulusaken kanthi boten wonen kethokan babar pisan kanggé filem ingkang dipun-ginakaken kanggé kaperlon festival filem kanthi kategori "TERBATAS".

Dhasaring Kukum 
Dhasaring hukum lembga sensor filem ingkang dados landhesan kawontenanipun lan kawicaksananing umum saha kawicaksanan teknis LSF ing antawisipun inggih punika kados makaten; Undang-Undang Nomor 8 Tahun 1992 ngengingi Perfileman, Peraturan Pamaréntah Nomor 7 Tahun 1994 ngengingi Lembaga Sensor Film, Peraturan Mantri Kebudayaan lan Pariwisata PM.31/UM.001/MKP/05 ngengingi Tata Kerja Lembaga Sensor lan Tata Laksana Penyensoran, lan Surat Dudutan Mantri Kebudayaan dan Pariwisata Nomor KM.46/OT.001/MKP/2004 ngengingi Organisasi lan Tata Kerja Sekretariat Lembaga Sensor Film. Wonten ing Undang-undang Nomor 8 Tahun 1992 ngengingi Perfileman, bab-bab ingkang dados payung hukum Lembaga Sensor Film inggih punika Bab II ngengingi Dasar, Arah lan ancasipun Penyelenggaraan Perfileman, inggih punika Pasal 2, Pasal 3 lan Pasal 4, saha Bab V ngengingi Sensor Film, inggih punika Pasal 32, Pasal 33, lan Pasal 34.

Cathetan suku 

Lembaga nonstruktural Indonesia
Sinema ing Indonésia
Badan Nasional Sertifikasi Profesi utawi ingkang asring dipuncekak BNSP inggih punika salah satunggaling lembaga independen ingkang dipunbentuk déning pamaréntah Republik Indonésia kanthi adhedasar Undahng - undhang Nomor 13 Taun 2003 ngèngingi ketenagakerjaan. Badan punika dipunbentuk kanggé njamin mutu kompetensi lan dipunakeni dados tenaga kerja wonten ing sadaya sektor babagan profesi ing Indonésia kanthi prosesi sertifikasi.

Organisasi 
Ingkang dados pengurus wonten ing BNSP inggih punika kapérang saking ketua ingkagn ngrangkep dados anggota lan 25 anggota ingkang kapérang saking 13 tiyang saking unsur masarakat lan 12 tiyang saking unsur pamaréntah. Sedaya anggotanipun mawikili saking manéka warna sektor ékonomi lan ing manéka warna babagan profesi.
Pengurus BNSP dpunangkat lan dipunmadhegagen déning Présidhèn saking usulipun Mantri bidhan ketegakerjaan (Kemenakertrans). Masa kerja pengurus BNSP punika dangunipun gangsal taun lan saged dipunangkat malih kanggé satunggal periode salajengipun.
Strukutur organisasi BNSP kapérang saking Ketua lan Wakil Ketua ingkang dados unsur pimpinan, saha komisi- komisi sanèsipun minangka unsur pelaksana, inggih punika:
 Komisi Sertifikasi lan Lisensi
 Komisi Harmonisasi lan Kelembagaan
 Komisi Pengendalian
 Komisi Perencanaan lan Pengembangan
Kangge nindakaken tugas padintenaipun, BNSP dipundhukung déning sekretariat ingkang dipunpandhegani déning satunggaling Kepala Sekrtariat. Sekretariat BNSP inggih punika organisasi struktural eselon II A ingkang kanthi organik mlebet wonten ing organisasi kamentrian Tenaga Kerja lan Transmigrasi.

Visi lan Misi

Visi 
Dadosaken lembaga otoritas sertifikasi profesi ingkang independen lan dipunpitados kanggé njamin kompetensi tenaga kerja ing lebet nagari utawi ing manca nagari.

Misi 
 Ngrembakakaken sistem sertifikasi kompetensi profesi ingkang saged dipunpitados
 Ningkataken rekognisi lan daya saing tenaga kerja Indonésia ingkang wonten ing lebet nagari utawi ingkan wonten ing manca nagari.
 Mbangun kerja sama wontenipun sertifikasi kompetensi ingkang dipunakeni déning internasional.

Tugas Pokok lan Fungsi 
Tugas pokok lan fungsi BNSP inggih punika dados otoritas sertifikasi personel kados ingkang kaserat wonten ing Peraturan Pamaréntah No. 23 ngengingi Badan Nasional Sertifikasi Profesi taun 2004, mliginipun pasal 4 ayat 1): Kangge kalampahaning tugas sertifikasi kompetensi kerja kados ingkang kaserat wonten ing pasal 3, BNSP saged maringaken lisensi dhateng lembaga sertifikasi profesi ingkang njangkepi persaratan ingkang dipuntemtokaken kanggé nindakaken sertifikasi kompetensi kerja. Ayat 2): Ketentuan ngengingi persaratan lan tata cara paring lisensi lembaga sertifikasi profesi kados ingkang kaserat wonten ing ayat 1) dipuntemtokaken salajengipun déning BNSP.

Cathetan suku 

Lembaga Pamaréntah Non Kamentrian Indonésia
aora TV satelit (nggunakaké mèrek dagang aora) ya iku stasiun televisi satelit berlangganan ing Indonésia kang dioperasikaké déning PT Karyamegah Adijaya duwéné Rini M. Soemarno lan Ongki M. Soemarno.

Sajarah 
aora diluncuraké nalika tanggal 8 Agustus 2008 ing Jakarta. Produk pertama kang ditawaraké ya iku paket perdana terbatas Olimpiade Beijing 2008, kang kasususn saka 10 kanal, 3 lokal lan 7 internasional. 4 kanalé mligi kanggo giyaran-giyaran Olimpiade non-stop.

Paket kang ditawaraké sawisé aora kasil éntuk hak siar Liga Utama Inggris ing Indonésia kanggo mangsa 2008-2009 kang awalé diduwèni déning Astro Nusantara ya iku Paket Liga Inggris. Pecahé kerjasama Astro All Asia Networks plc lan PT First Media Tbk (péranganing Grup Lippo) sajeroning PT Direct Vision, operator Astro Nusantara, dimanfaataké déning aora kanggo mendapatkan lisensi penyelenggaraan giyaran Liga Inggris ing Indonésia.

Nalika 16 April 2009, aora ngganti saluran Goal TV 1, Goal TV 2, SCTV, History Channel, lan Crime & Investigation kanti saluran-saluran anyar kaya ta  Star Movies, Star World, Eurosport, National Geographic Adventure, lan National Geographic Wild. aora uga nglakokaké penomoran saluran anyar kanti 3 digit. aora uga ngungkapaké rencananya kanggo nglakokaké penambahan saluran-saluran liya kang bakal diusahakaké sadurungé taun 2009 akir.

Saluran

Paket saluran basic

Paket lainnya

Cathetan sikil

Pranala njaba 
 Website Aora TV Satelit

Perusahaan yang didirikan taun 2008
Stasiun televisi berlangganan di Indonésia
Badan Penyehatan Perbankan Nasional utawi ingkang asring dipuncekak BPPN inggih punika salah satunggaling lembaga independen ingkang dipunbentuk déning pamaréntah Républik Indonésia kanthi adhedasar Undhang-undhang Nomor 27 Taun 1998 ngèngingi Pembentukan BPPN. Badan punika dipunbentuk kanthi tugas pokok kanggé nyehataken perbankan, ngrampungaken aset ingkang gadhah masalah lan ngupayakaken kanggé ngonduraken arta nagara ingkang dipunsaluraken wonten ingsektor perbankan.
Amargi lampahing karya kirang ngasilaken, mila ing jaman pamarentahanipun Présidhèn Megawati Soekarnoputri, lembaga punika dipunbubaraken ing tanggal 27 Pebruari 2004 dhedhasar Dudutan Présidhèn Nomor 15 Taun 2004 ngengingi rampungipun tugas lan dipunbubaraken BPPN.
Boten namung punika, Présidhèn Megawati Soekarno Putri ugi nunjuk Mantri Kauangan Boediono dados Ketua Tim Pemberesan Badan Penyehatan Perbankan Nasional kanthi KEppres Nomor 16 taun 2004 ngengingi dipunbentukipun TIm kanggé nberesaken BPPN. Keppres punika inggih salah satunggal saking sapérangan landhesan hukum ingkang dipunwedalken déning présidhèn ingkang gayut kaliyan dipunbubaraken BPPN. Kanthi dipunwedalaken Keppres punika, mila kanthi resmi BPPN dipunbubaraken.

Lampahing BPPN

Pebruari 1998 
Pamarentah kanthi Dudutan Présidhèn Nomor 27 Taun 1998 mbentuk BPPN. Tugas pokokipun inggih punika kngge nyehataken perbankan, ngrampungaken aset ingkang taksih dèrèng rampung masalahipun, lan ngupiya saged ngonduraken arta nagara ingkang melebt ing sektor perbankan.
Kangge nindakaken misinipun, BPPN dipunsangoni bekel saprangkat wewenang ingkang kaserat wonten ing Keppres No. 34 Taun 1998 ngengingi Tugas lan kewenanganipun Badan Penyehatan Perbankan Nasional minangka landhesan hukup operasional.

September 1998-Juni 1999 
GAngsal konglomrat ingkang gadhah bank ngiket piyambakipun dados Master Settlement and Acquisition Agreement (MSAA). Saben konglomerat, inggih punika Sjamsul Nursalim, Mohamad Hasan, Sudwikatmono, Soedono Salim, dan Ibrahim Risjad. Lajeng, sekawan tiyang ingkang gadhah bank inggih punika Kaharudin Ongko, Samadikun Hartono, Usman Admadjaja, lan Hokiarto, nyepakati Master Refinancing and Notes Issues Agreement (MRA). Total asetipun sangang konglomerat ingkang dipunserahaken dhateng BPPN ingkang cacahipun ngantos Rp. 111, 643 triliun.

Ketua BPPN

Cathetan suku 

Lembaga nonstruktural Indonésia
Unit Kerja Présidhèn Babagan Pengawasan dan Pengendalian Pembangunan utawi ingkang asring dipuncekak UKP-PPP utawi ingkagn asring dipuncekak UKP4 inggih punika salah satunggaling unit makarya ingkang dipunbentuk déning Présidhèn Susilo Bambang Yudhoyono kanggé nindakaken tugas- tugas ingkang wigati ingkang gayut kaliyan ingkang saged nglancaraken kebaking program makarya Kabinet Indonésia Bersatu II. Kepala UKP4 inggih punika Kuntoro Mangkusubroto, ingkang prosès dipuntunjukipun lan dipunlantikipun dipuntindakaken sesarengan kaliyan Kabinet Indonésia Bersatu II. UKP4 kanthi resmi madeg wonten ing tanggal 8 Dhésèmber 2009 dhedhasar Peraturan Présidhèn Nomor 54 Taun 2009. UKP4 inggih terasaning saking Unit Kerja Présidhèn Pengelolaan Program dan Reformasi (UKP3R). 
UKP4 mapan wonten ing sak ngandhaping lan gadhah tanggel jawab langsung dhateng présidhèn. Kangge nindakaken tugasipun, UKP4 dipunbiyantu déning Wakil Présidhèn lan koordinasi kanthi cara pikantuk informasi lan panyengkuyung teknis saking kamanterian, lembaga papréntahan non kementrian, pamaréntah laladan (Pemda), lan pihak sanèsipun ingkang gadhah gegayutan.

Fungsi
Tugas ingkang baku UKP4, miturt pasal 3 Perpres 54 taun 2009 ingkang sampun dipunewah- ewahi kanthi Perpres Nomor 10 taun 2012 wonten ing Pasal 3 ayat (2) ingkang dipuntambah kalih aksara énggal, inggih punika aksara e lan f, inggih punika "mbiyantu Présidhèn kanggé nindakaken pengawasan lan pengendalian pembangunan saéngga sage nggayuh sasaran pembangunan nasional kanthi ngrampungaken masalahipun kanthi saestu rampung". Déné andharnipun inggih kados makaten:
 Pengawasan, inggih punika ngawal konsistensi- sinkronisasi program utawi proyek ingkang kalebet wonten ing "Prioritas Nasional" ingkang punika jabaranipun saking Visi- Misi Papréntahan sBY Boediono, 2010- 2014 utawi "Visi-Misi Indonésia 2014" kanthi ningali lan paring fasilitas, koordinasi lintas sektoral lan lintas wewengkon. Wonten ing konteks pengawasan punika,UKP4 nindakaken makarya sama kaliyan Kamentrian Perencanaan Pembangunan Nasional (PPN)/Badan Perencanaan Pembangunan Nasional (Bappenas) ldan Kamenterian Dalam Negeri (Kemendagri).

Visi lan Misi
Visi Papréntahan SBY-Boediono 2009 - 2014 inggih punika "mujudaken Indonésia ingkang sejahtera, demokratis, lan adil".
éene kupiya kanggé nggayuh visi punika dipunandharaken medal misinipun, inggih punika kados makaten:
 Nglajengaken pembangunan tumuju dhateng Indonésia ingkang sjahtera,
 Ngiyataken pilar- pilar dhémokrasi
 Ngiyataken dhimènsi keadilan ing sadaya babagan.
Visi lan Misi punika lajeng dipunandharaken dhateng lebet , lan dados 11 Prioritas Nasional ingkang sedyanipun kalebet tema- tema ingkang baku saking program pamaréntah 2010- 2014, inggih punika kados makaten:
 reformasi birokrasi lan tata-kelola;
 pendidikan;
 keséhatan;
 penanggulangan kemiskinan;
 ketahanan pangan;
 infrastruktur;
 iklim investasi lan iklim usaha;
 ènergi;
 lingkungan hidup lan pengelolaan bencana;
 laladan tertinggal, terdepan, terluar, dan pascakonflik; 
 kabudayan, kreativitas, dan inovasi teknologi.

Cathetan suku

Lembaga nonstruktural Indonésia
Koshi Inaba ya iku vokalis dari grup band B'z.

Ini foto Koshi Inaba.

Lair 1964
Papan Anggegana Blimbingsari iku sawijining papan anggegana kang dumunung ing Désa Blimbingsari, Rogojampi, Kabupatèn Banyuwangi, Jawa Wétan. Papan Anggegana kanthi landas pacu 1.400 mèter punika dipunbikak balika tanggal 29 Dhésèmber 2010. Wekdal punika, wonten penerbangan Banyuwangi-Denpasar lan Banyuwangi Surabaya PP kanthi pesawat Grand Caravan damelan Cessna 1997, ingkang dipunoperasèkaken déning PT Sky Aviation. 
lan nalika tanggal 24 Agustus 2011, Merpati Airlines mbikak jalur penerbangan langsung saking saking Banyuwangi-Surabaya PP.

Sajarah 

Papan Anggegana Blimbingsari Banyuwangi inggih punika salah satunggaling aset Pamarentah Daerah Kabupatèn Banyuwangi ingkang dipunkelola déning Ékan Kerja Papan Anggegana ing sangandhaping naungan Direktorat Jenderal Perhubungan Udara-Kementerian Perhubungan.
Nalika taun 2003, Mantri Perhubungan medalaken KM 49 Tahun 2003 babagan Penetapan Papan Anggegana Di Kabupatèn Banyuwangi Provinsi Jawa Timur.Garis besar wos saking putusan mau bilih lokasi papan anggegana ing Kabupatèn Banyuwangi, Provinsi Jawa Timur wonten ing Désa Blimbingsari, Kacamatan Rogojampi kanthi koordinat géografis 08 18' 42.70" Lintang Selatan lan 114 20' 16.30" Bujur Timur.
Wiwit taun 2004 dumugi taun 2008, Papan Anggegana Blimbingsari Banyuwangi kanthi dana saking APBN ngadani pambangunan fisik kanthi periodik saperlu saged ngrealisasikaken pangarep masarakat Banyuwangi babagan wontenipun transportasi udara.

Nalika tanggal 30 Dhésèmber 2008, Mantri Perhubungan RI Jusman Syafii Djamal nindakaken kunjungan singkat dhateng Papan Anggegana Blimbingsari Banyuwangi kanthi sesarengan kaliyan Bupati Banyuwangi sarta rombongan. Sasampunipun ngamati lan interview prakawis teknis kaliyan Ékan Kerja Papan Anggegana, Mantri Perhubungan rumaos optimis bilih penerbangan ing Kabupatèn Banyuwangi saged ngrembaka kanthi wontenipun Papan Anggegana ingkang miturutipun lumayan saé lan ideal.

Kanthi arahan saking Mantri Perhubungan babagan target operasi Papan Anggegana ing wulan Maret 2009, Ékan Kerja Papan Anggegana Blimbingsari Banyuwangi nglajengaken lan ngupaya koordinasi kaliyan Direktorat Jenderal Perhubungan Udara lan ngyakinaken dhateng operator bilih Papan Anggegana Blimbingsari Banyuwangi déné kanthi fasilitas standar awal ingkang minimum nanging gadhah runway (landasan pacu) ingkang ideal kanggé operasional penerbangan pesawat medium lan alit.

Ing wiwitan taun 2009, tanggal 23 Januari 2009, tim saking Direktorat Jenderal Perhubungan Udara ngadani evaluasi lan verifikasi tumrap Papan Anggegana Blimbingsari Banyuwangi.
Sapérangan wekdal salajengipung, Direktorat Jenderal Perhubungan Udara medalaken surat Nomor 167/DBU/II/2009 tanggal 9 Pebruari 2009 babagan pemanfaatan Papan Anggegana Blimbingsari Banyuwangi ingkang garis besar wosipun inggih punika bilih Papan Anggegana Blimbingsari Banyuwangi saged dipun-ginakaken kange take off lan landing pesawat jinis Cassa.

Maskapé

Cathetan suku 

 anggegana+detail+105 Profil Papan Anggegana Blimbingsari di situs web Kementerian Perhubungan Indonesia
 Jadwal penerbangan di situs resmi Pamaréntah Kabupatèn Banyuwangi

Blimbingsari
inggih punika kuil Shinto ingkang mapan wonten ing Fushimi-ku, Kyoto, Jepang. Kuil punika kalebet kuil pusat kanggé kirang langkung 40.000 kuil Inari ingkang mulyakaken Inari. Kuil utami (honden) mapan wonten ing kaki Gunung Inari, lan siti kagunganipun kuil punika kalebet gunung kanthi dhuwur 233 mèter .

Wonten ing kuil punika kamulyakaken Ukanomitama sareng kaliyan sisihanipun, Satahiko no Ōkami, Ōmiyanome no ōkami, Tanaka no ōkami, lan . Inari dipunpitadosi minangka déwa pertanian, saéngga kuil punika dipunpitadosi mbeta berkah kanggé panen palawija, sukses ing perdagangan bisnis , lan kaslametan ing transportasi.

Kuil Fushimi Inari mlebet wonten ing peringkat kuil miturut Jinmyōchō (pratélan nama kuil) ingkang terbit sareng kaliyan Engishiki. Kajawi punika, kuil punika mapan wonten ing kelompok 7 kuil papan atas saking pratélan 22 kuil utami (Nijūnisha). Wonten ing sistem dangu peringkat kuil Shinto, kuil punika kalebet salah satunggal saking kampeisha (kuil resmi ingkang dipunparingi dana saking pamaréntah Jepang) .

Kuil utami ingkang wonten sapunika kabangun nalika taun 1499 bibar bangungan lawas kobongan nalika kadadosan Perang Ōnin. Aula utami kuil punika déning pamaréntah Jepang dados warisan budaya ingkang wigati. Wiwit saking abad kaping 17, ingkang ngenut kuil Fushimi Inari gadhah tradisi yasatorii. Kirang langkung 10.000 torii ingkang larik-larikan wonten ing Gunung Inari kalebet asil saking sumbangan para umat. Ing antawisipun Senbon torii (larikan sewu torii) sampun dados salah satunggaling objek pariwisata .

Sajarah 

Nalika taun 711, Hata no Iroku nampi dhawuh supados damel kuil kanggé sanza (papan mawi tiga Kami) ing Gunung Inari. Miturut literatur Nijūni shaki, tiga Kami mau inggih punika Ōmiyame no mikoto, Ukanomitama no mikoto, Sarutahiko no mikami. Kisah ingkang sami ugi kaserat wonten ing cathetan sajarah (fudoki) Provinsi Yamashiro ingkang taksih wonten. Ing pérangan Jinmyōchō saking Engishiki, nama kuil punika kaserat minangka .

Wonten ing taun 1871, dhedhasar sistem derajat kawigatosanipun kuil (Kindai shakaku seido), kuil punika dados kuil resmi (kampeisha), sarta nama kuil mau kanthi resmi dipun-gantos dados Inari Jinja utawi Kampei Taisha Inari Jinja. Bibar Perang Dunia II (1946), kuil punika wonten organisani keagamaan ingkang kedhaptar minangka badan hukum lan kapisah saking Asosiasi Kuil Shinto ingkang afiliasi kaliyan Ise Jingu. Nama kuil dipun-gantos dados Fushimi Inari Taisha lan taksih dipun-ginakaken dumugi sapunika.

Cathetan suku

Pranala njawi 
  Situs resmi Fushimi Inari Taisha
  Mengenai kuil Inari

Kuil Shinto
Punika minangka lintang-lintang ingkang wonten ing rasi lintang Aquarius

Delengen UGa 
 Dhaptar lintang miturut rasi lintang

Cathetan suku 
 
 
 
 

 
Aquarius
Aquila inggih punika salah satunggaling rasi lintang wonten ing belahan langit sisih lèr. Aquila saking basa Latin ingkang ngemu teges manuk garudha lan punika nggambaraken satunggaling manuk ingkang mbekta Zeus wonten ing mitos Roma. Lintang alpha, altair inggih punika minangka satunggaling lintang wonten ing segitiga mangsa panas. Rasi lintang aquila badhé katingal saé nalika mangsa panas lan rasi lintang punika dumunung wonten ing ing papan ingkang sejajar, sesarengan kaliyan galaksi Bimasekti. Amargi papanipun punika ingkang segaris kaliyan galaksi bima sakti mila wonten ing rasi lintang punika kathah kapanggih kluster lan planit nebula, lan sapérangan galaksi ing sakitaripun

Lintang-lintang 
Rasi lintang Aquila wiyaripun kirang langkung 652 drajat persegi lan ngewrat enem lintang ingkang dipunmangertosi minangka planit-planit. Rasi lintang punika saged dipuntingali ing garis lintang antawisipun +85° lan-75° lan badhé katingal ingkang saé piyambak manawi dipuntingali ing jam 9 dalu ing salebeting sasi Agustus. Déné lintang-lintang ingkang wonten ing rasi lintang punika ing antawisipun inggih kados makaten:
 Altair utawi Alpha Aquilae inggih punikal intang ingakng ingkang padhang piyambak wonten ing rasi lintang Aquila. Nama lintang punika maujud saking tembung ing basa Arab "an nasr attair" ingkang tegesipun manuk ingkang nembé mabur. Lintang Altair inggih tebihipun naumg 16,8 taun cahya saking bumi lan gadhah magnitudo 0,77. Altair inggih punika lintang ingkang padhang piyambak nomet kalih welas ing langit dalu.
 Beta Aquilae utawi Alschain gadhah magnitudo 3,71 lan tebihipun 44,7 taun cahya saking bumi.
 Gamma Aquilae utawi Tarazed, inggih punika lintang ingkang gadhah cahya raksasa warni kuning ngantos oranye kanthi gadhah magnitudi 2,72. Nama Tarazed asalipun saking basa Pèrsi.
 Zeta Aquilae utawi Deneb el Okab (buntut saking falcon) inggih punika kelebt sistem lintang rangkep tiga kanthi gadhah cahya raksasa tipe A.

Rasi lintang Aquila inggih taksih kalebet wonten ing kulawarga rasi lintang Hercules sesarengan kaliyan rasi lintang Hercules, Sagitta, Lyra, Cygnus, Vulpecula, Hydra, Sextans, Crater, Corvus, Ophiuchus, Serpens, Scutum, Centaurus, Lupus, Corona Australis, Ara, Triangulum Australe lan Crux. Déné rasi lintang sanèsipun ingkang mapan wonten ing sakitaripun rasi lintang Aquila inggih punika rasi lintang Sagitta, Hercules, Ophiuchus, Sagittarius, Serpens Cauda, Scutum, Capricornus, Aquarius lan Delphinus.

Punika minangka lintang-lintang ingkang wonten ing rasi lintang Aquila

Uga delengen 
 Pratélan lintang miturut rasi lintang

Cathetan suku 
 
 
 
 
 
 
 

 
Aquila
inggih punika jinising makluk kuwat, ala, lan damel ajrih ingkang dipunpitadosi gadhah kekuwatan supranatural wonten ing kapitadosan Jepang. Oni punika dugi saking donya sanès mbeta bencana ugi nasib saé. Kekuwatan spiritual Oni punika damel ajrih lan dipunpitadosi ngandhut kekuwatan ingkang saé lan ala saéngga dados objek pamujan sarta kawontenanipun dipunsingkiri. Oni punika kalebet salah satunggalipun yōkai.

Wonten ing Basa Tionghoa, aksara hanzi kanggé oni dipunwaos minangka "guǐ" ingkang ateges arwah ingkang sampun séda. Kangge tiyang Tionghoa, nama mau tabu manawi dipunsebut. Ing Jepang, aksara ingkang sami dipunwaos minangka oni (iblis), mono (arwah ingkang manggon), utawi kami.

Wiwit saking jaman Heian, oni kagambaraken minangka tiyang jaler kanthi rambut gondhrong lan keriting. Gadhah mripat ingkang ageng lan damel ajrih. Ing sirahipun wonten kalih sungu (tanduk) (oni abrit) utawi sungu (oni biru). Tutukipun kebak waja ingkang wonten taringipun ugi drijinipun wonten kuku ingkang landhep sanget. Busana ingkang kaginakaken namung satunggalcawat (fundoshi) saking kulit macan. Gaman ingkang dipunbeta dipunwastani kanebō, awujud gada kebak eri-eri ingkang landhep.

Asal-usul 
Gambaran sosok oni punika dhedhasar konsèp budaya Tiongkok lan Onmyōdō ingkang netepaken mata angin timur laut minangka arahing sial utawi  ("gerbang oni"). Mata angin timur laut wonten ing antawisipun lèr ("kerbau") lan wétan ("macan"), lajeng dipunserat dados . Kerbau gadhah sungu saéngga oni kagambaraken mawi sungu. Waja mawi taring lan kuku ingkang landhep asalipun gambaran macan, saéngga prelu dipundamel cetha kanthi ngginakaken cawat saking kulit macan. Wonten ing carita rakyat, Momotaro mbrantas oni kanthi pambiyantu saking monyet, manuk pegar (pitik), lan anjing. Sedaya punika nama kéwan ingkang dados nama mata angin ingkang kuwalikan kaliyan arah timur laut.

Shuten Dōji punika oni ingkang mapan wonten ing Provinsi Tamba. Piyambakipun ugi dipungambaraken gadhah sungu kanthi rikma abrit ing sirah ingkang tuwuh dados satunggal kaliyan brengos , janggut, cambang, lan alis. Asta lan sukunipun kados tangan lan sikil beruang. Sanajan makaten, wiwitanipun tiyang boten mangertos sosok oni ingkang nyatanipun. Wiwitanipun , oni punika pérangan ingkang boten katingal lan asalipun saking tembung . Kadang kala piyambakipun kagambaraken minangka tiyang jaler bagus utawi wanita ayu ingkang remen mangsa tiyang jaler utawi wanita enèm ingkang dados kekajenganipun. Gambaran babgan oni ingkang sapunika tiyang mangertos, dipunprakirakaken sampun kecampur kaliyan sosok raksesa .

Oni wonten ing carita rakyat asring dipungambaraken mawi kulit abrit lan rikma pirang utawi coklat tuwa. Sosok oni asalipun saking tampilan bajak laut ingkang dugi saking perairan sakiwa-tengené Ruslan. Kulit ingkang putih dados abrit sasampunipun kénging srengéngé. Penduduk ingkang naté mirsani tiyang asing banjur mastani tiyang mau oni .

Cathetan suku

Pranala njawi 

  Kepercayaan lokal di Jepang tentang oni 

Folklor Jepang
,ugi dipunwastani , inggih punika tiyang ingkang gadhah tanggel jawab awit saking ngurus kuil Shinto  (jinja) ugi mimpin sembahyang dhateng kami. Huruf kanji kanggé nyerat kannushi kadang kala saged kawaos jinshu kanthi pangertosan ingkang sami.

Sajarah 
Purwanipun, kannushi punika lantaran antawisipun para 'kami ugi saged mentransmisikan kekajengan dhateng tiyang biyasa. Satunggaling kannushi kalebet tiyang ingkang saged nglampahi mukjizat utawi tiyang suci ingkang dados lantaran kanggé kami amargi usaha nyucèkaken dhiri ingkang dipunlampahi. Nanging lajeng istilah mau sejajar kaliyan shinshoku, inggih punika tiyang ingkang nyambut damel wonten ing kuil lan gadhah tanggel jawab awit saking pucara religius ingkang dipunwontenaken ing mriku.

Nalika jaman rumiyin, amargi kekuwatan pulitik lan religius ingkang sejajar wonten ing satunggaling klan, lajeng ketua klan ingkang mimpin anggota klan nalika kagiyatan religius utawi saged dipunlampahi déning pehak ingkang gadhah wewenang sanèsipun. Lajeng peran mau lajeng mekar dados wujud ingkang langkung mirunggan lan kapisah. Istilah mau dipunsebataken wonten ing kitab Kojiki (680 M) lan Nihon Shoki (720 M). Saben kitab dipunsebatakwn bilih Maharani Jungū lan Kaisar Suijin dados kannushi.
Wonten ing kuil ingkang sami, tuladhanipun Ise Jingū utawi Kuil Ōmiwa, wonten manéka jinis kannushi ingkang béda-béda ing wekdal ingkang sami, tuladhanipun , , atau .

 Tradisi 
Satunggaling kannushi kénging nikah lajeng larenipun ingkang marisi pakaryan mau. Sanajan status turun temurun punika boten dipunakoni kanthi sah, nanging tradisinipun taksih kelajengan. Busana ingakng kaginakaken tuladhanipun jōe, ebōshi lan kariginu, boten gadhah ciri religius ingkang signifikan, nanging kalebet busana resmi ingkang dipun-ginakaken wonten ing lingkungan kraton Jepang nalika jaman rumiyin. Pérangan punika ngandharaken gayutan ingkang celak antawisipun pamujan kami kaliyan Kaisar. Atribut sanèsipun ingkang dipunginaken déning kannushi inggih punika baton ingkang dipunwastani shaku lan tongkat ingkang kajanegkepi kaliyan lempitan kertas putih (shide) ingkang dipunwastani ōnusa. Anggènipun nglampahi tugas religiusipun, , kannushi dipunbiyantu déning satunggaling wanita ingkang dipunwastani miko.

Kanggé dados satunggaling kannushi, ingkang dados calon kedah nglampahi studi ing satunggaling universitas lan sampun pikantuk ijin saking Jinja Honchō (Asosiasi Kuil Shinto), padatanipun Universitas Kokugakuin Tokyo, utawi nglampahi ujian supados pikantuk sertifikat lolos kualifikasi mau. Satunggaling wanita kénging dados kannushi lan randha saged nglajengaken pakaryan garwanipun ingkang dados kannushi''.

Cathetan suku

Pranala njawi 

 Kannushi, Encyclopedia of Shinto

Shinto
Artikel mawa basa krama
Kuwait City (الكويت Al-Kuwait) utawi Kutha Kuwait inggih punika kutha krajan nagara Kuwait. Padunungipun wonten 60.000 jiwa (2005). Kutha punika kalebet pérangan governorat Al Asimah.

Kutha krajan
Kota ing Kuwait
Artikel mawa basa krama
inggih punika makluk mitologis wonten ing carita rakyat Jepang . Nue punika dipundamel deksripsi minangka makluk kanthi sirah monyet, kanthi awak tanuki (anjing rakun), mawi suku kaki macan, sarta mawi buntut ula. Miturut legenda, satunggaling Nue saged éwah dados awan ireng lajeng mabur. Amargi tampilanipun, kadang kala Nue dipunsebat minangka khimera Jepang. Nue dipercaya sebagai pembawa lelara dan nasib buruk.

Miturut , Kaisar Konoe, salah satunggaling Kaisar Jepang punika gerah sasampunipun ngimpi ala saben wengi. Kajawi punika awan ireng medal nalika tabuh kalih subuh wonten ing sanginggilipun Astana Karajan ing Kyoto punika nalika mangsa panas ing taun 1153. Miturut satunggaling, tiyang samurai, Minamoto no Yorimasa menek beluk ireng mau nalika wanci dalu lajeng nembakaken panah marang awan mau. Lajeng nue ingkang sampun mati dhawah saking mriku. Wonten kapitadosan biluhb Yorimasa damel ambles bangkai kasebu ing Laut Jepang.

Wonten ing cariyos tambahan ing versi sanèsipun, bangai nue punika kemampul dumugi ing satunggaling tanjung. Wonten ing mriku para penduduk ngubur nue amargi ajrih bilih pikantuk kutukan. Tumpukan lemah ing celakipun tanjung punika taksih wonten dumugi sapunika lan wonten kapitadosan bilih lemah mau minangka kuburan ingkang dipundamel kanggé nue.

Ètimologi 
Tembung nue punika medal wonten ing sastra Jepang ingkang tuwa dhéwé. Kutipan ingkang ngandhut punika antawisipun wonten ing Kojiki (712) lan Wamyō Ruijushō (kirang langkung 934). Amargi anggènipun ngginakaken aksara Man'yōgana, wonten ing ejaan kala rumiyin dipunserat nuye. Sanajan makaten, nalika mangsa punika tembung nue mau ngandhut pangertosan semantik ingkang béda. Tembung nue punika ugi mengacudhateng satunggaling jinis peksi ingkang dipunwastani anis putih.

Nalika abad kaping 13, Riwayat Heike ngandhut cathetan babagan maklhuk ingkang dipunwastani nue. Kajawi gadhah sirah monyet, gadhah awak tanuki, sukunipun macan lan gadhah buntut ula piyambakipun gadhah swantun kados anis putih. Kirang langkung nalika taun 1435, Zeami Motokiyo nyerat sekar Noh kanthi irah-irahan Nue ingkang nyariyosaken kisah wonten ing Riwayat Heike.

Cathetan suku 

Hibrida mitologis
Yōkai
Makluk legenda
Shiho miyano jeneng Ai Haibara. Nduwe mlebet, nduwé seneng ... wonten iku ....

Panjenengan 

Internet sing iku.

Jomblo
Musik Hati
Kenapa Mesti Dipikirkan
Pelarian Dan Bercinta
Plus
Detik Terakhir Untuk Sebuah Nyawa
Sahabat Setia Dan Sahabat Sehati
Ditakdirkan Untuk Memasukkan Ke Dalam Kobaran Api
Lair 1961
inggih punika kéwan ingkang wonten ing Jepang nanging dèrèng naté kebukti  (kriptid). Wujudipun kados sawer nanging gadhah weteng ingkang gendhut kados botol utawi pin boling kanthi buntut alit kados buntut tikus. Kéwan punika dipunlaporaken naté katingal saksi mata ingkang wonten ing papan-papan ing Jepang, kejawi wonten Hokkaido lan Kepuloan Ryukyu. Dumugi sapunika, tsuchinoko déréng naté saged dipuncekel tiyang amargi saksi mata dados ajrih utawi kéwan punika langkung rumiyin lumayu.

Nama "Tsuchinoko" asalipun saking nama lokal kanggé "kéwan" punika miturut penduduk laladan Kansai (Kyoto, Mi, Nara, lan Shikoku). Ing laladan Kanto, penduduk mastani minangka bachihebi. Sapérangan pamaréntah ing Jepang nawekaken bebungan arta kanthi cacah ingkang ageng kanggé tiyang ingkang saged nyekel tsuchinoko. Bebungah arta kanthi cacah 100 juta yèn naté dipuntaewekaken wonten kutha Itoigawa, Niigata.

Pemerian 
Saksi mata ingkang rumaos naté mirsani tsuchinoko paring laporan babagan ciri fisik lan tumindak kados makaten:
 Dipuntandhingaken kaliyan ula padatanipun, pérangan weteng langkung lemu.
 Kuwat anggènipun mlumpat dumugi 1 mèter.
 Remen ngunjuk sake
 Saged medalaken swantun "chii"
 Obahipun rikat sanget
 Caranipun obah punika kados uler utawi nggulung awakipun piyambak sinambi nyokot pérangan buntut lan muter kados ban.
 Saged nyemburaken geni saking tutukipun.

Sajarah 
 Pirantos saking watu awujud sawer mirib kaliyan tsuchinoko kapanggih saking situs arkéologi jaman Jomon ing Hida, Prefektur Gifu. Gambar ingkang mirib kaliyan tsuchinoko ugi kapanggihaken wonten pérangan njawi tembikar awujud guci asalipun saking situs arkéologi ing Prefektur Nagano.
 Tsuchinoko dipunandharaken minangka déwa padang rumput wonten ing literatur klasik Kojiki ingkang dipunserat nalika abad kaping 8.
 Wonten ing ensiklopedia Wakan Sansai Zue asal jaman Edo, tsuchinoko kaserat wonten ing artikel kanthi irah-irahan .

Andharan ingkang trep ing nalar 

Prakiraan, tiyang namung salah ningali kemawon. Weteng sawer ingkang nembé mangan mangsanipun kanthi ukuran ageng punika saged damel wetengipun katingal ageng kados sosok tsuchinoko ingkang dipunlaporaken saksi mata. Kajawi punika, tsuchinoko mirib kaliyan kadal génus Tiliqua ingkang mlebet ing Jepang minangka kéwan piaraan wiwit saking taun 1970-an. Kadalkasebut gadhah suku ingkang alit kados boten katingal, saéngga saged ugi wonten ingkang mastani punika tsuchinoko.

Cathetan suku

Pranala njawi 
 In search of a monster, Japan Times, 12 September 2004
  Berbagai laporan saksi mata mengenai tsuchinoko 

Reptil mitologis
Kriptid reptil
Badan Informasi Geospasial (utawi ingkang asring dipuncekak BIG) sadèrengipun inggih gadhah nama Badan Koordinasi Survei dan Pemetaan Nasional (utawi ingkang asring dipuncekak Bakosurtanal) inggih punika salah satunggaling lembaga pamaréntah nonkementerian Indonésia ingkang tugasipun kanggé nindakaken tugas pamaréntahan ing bidhan informasi geospasial.
BIG mapan wonten ing sak ngandhapipun lan gadhah tanggel jawab dhateng Présidhèn lan dipunpandhegani déning satunggaling kepala. Dr. Asep Karsidi, M.Sc. sapunika ingkang njabat dados Kepala BIG dhedhasar Dudutan Présidhèn Nomor 29/M Taun 2012. Kanggé nindakaken tugas lan fungsinipun, BIG dipunkoordhinasikaken déning Mantri Riset lan Teknologi.
Déné kanggé nindakaken tugasipun, BIG gadhah fungsi kados makaten:
 Nliti, ndhudhah lan nyusun kawicaksanan nasional ing babagan survei lan pemetaan;
 Mbangun infrastruktur dhata spasial nasional;
 koordinasi kegiyatan fungsional kanggé nindakaken tugas BIG
 Ningali lan ngecek, paring wewarah, lan mbina dhateng kegiyatan instansi pamaréntah ing babagan survei lan pemetaan nasional;
 Nindakaken pembinaan lan pelayanan administrasi umum ing babagan perencanaan umum, ketatausahaan, organisasi lan tata laksana, kepegaweyan, kauangan, kearsipan, hukum, persandian, perlengkapan, lan rumah tangga.

Visi lan Misi

Visi 
Data lan informasi geospasial saged kaintegrasi kanthi lingkup nasional lan gampil dipunundhuh ing taun 2025.

Misi 
 Mujudaken lampahing informasi geospasial ingkang saged wonten sandharanipun;
 Mbangun dhata lan informasi geospasial dhasar lan informasi geospasial tematik kados kabetahaning lingkup nasional ingkang saged dipuntanggeljawabaken saha gampil dipunakses.
 Mujudaken jaringan informasi geospasial ing antawisipun simpul jaringan ingkang andhal; lan
 Ningkataken kapasitas sumber daya manungsa, kualitas panliten lan ngrembakakaken kanggé ngawontenaken data lan informasi geospasial.

Struktur Organisasi 
Struktur Organisasi ingkang wonten ing Badan Informasi Geospasial inggih kapérang dados makaten:
 Kepala Bakosurtanal
 Inspektorat
 Sekretariat Utama
 Biro Perencanaan, Kepegawaian, lan Hukum
 Biro Kauangan lan Umum
 Pusat Promosi lan Kerjasama
 Deputi Babagan INFORMASI GEOSPASIAL DASAR
 Pusat Jaring Kontrol Geodesi lan Geodinamika
 Pusat Pemetaan Rupabumi lan Toponim
 Pusat Pemetaan Kelautan lan Lingkungan Pasisir
 Pusat Pemetaan Batas Wewengkon
 DEPUTI BIDANG INFORMASI GEOSPASIAL TEMATIK
 Pusat Pemetaan lan Integrasi Tematik
 Pusat Pemetaan Tata Ruang lan Atlas
 DEPUTI BIDANG INFRASTRUKTUR INFORMASI GEOSPASIAL
 Pusat Pengelolaan lan Penyebarluasan Informasi Geospasial
 Pusat Standardisasi lan Kelembagaan Informasi Geospasial

Kepala 
 Ir. Pranoto Asmoro (1969-1984)
 Prof. Dr. Ir. Jacub Rais, M.Sc. (1984-1993)
 Dr. Ir. Paul Suharto (1993-1999)
 Prof. Dr. Ir. Joenil Kahar (1999-2002)
 Ir. Rudolf Wennemar Matindas, M.Sc. (2002-2010)
 Dr. Asep Karsidi, M.Sc. (2010–2014)
Dr. Priyadi Kardono, M.Sc. (2014–2016)
Prof. Dr. Ir. Hasanuddin Z Abidin, M.Sc. Eng (2016–)

Cathetan suku 

Kamenterian Komunikasi lan Informatika Indonésia
Bendhungan utawi wadhuk inggih punika papan kanggé nampung toya ing bumi ingkang dipundamel déning manungsa.
Wadhuk punik salah satunggaling sumber toya tawar ingkang saged nunjang pagesanganipiun sedaya makluk urip lan wonten ing kegiyatan sosial ékonomi manungsa. Wontenipun sumber daya toya punika gadhah peran ingkang sanget wigati kanggé nunjang pangrembakaning ékonomi wewengkon. Sumber daya toya ingkang kawates wonten ing satunggaling wewengkon gadhah implikasi dhateng kegiyatan pembangunan ingkang ugi kawates lan ing tembénipun kegiyatan ékonominipun ugi kawates saéngga rayat badhé makmur punika badhé dangu kagayuh. Toya ingkang wonten ing wadhuk utawi bendhungan punika saged dipun-ginakaken kanggé manéka warna kegiyatan kados ta kanggé sumber baku toya unjukan, toya irigasi, pembangkit listrik, penggelontoran, perikanan, lan sapanunggalanipun.
Wadhuk utawi ingkang dipunsebat ugi dano asiling cipta manungsa ingkang ukuranipun ageng. Miturt Komisi DAM Dunya, bendhungan utawi wadhuk punika dipunsebat bendhungan utawi wadhuk ageng manawi dhuwuripun bendhungan langkung saking 15 m. Wadhuk ing Indonésia ingkang sampun dipunyasa ngantos taun 1995, cacahipun kirang langkung wonten 100 iji, lan sapérangan ageng (80%) dipundamel wonten ing Pulo Jawa. Sasampunipun wonten krisis moneter ing taun 1998, pembangunan wadhuk ingkang ageng ing Indonésia dèrèng dipuntindakaken malih kejawi ingkang sampun dipunrencanakaken inggih punika Waduk Jatigede ing Kabupatèn Sumedang, provinsi Jawa Kulon.
Anggenipun damel wadhuk punika tata toyanipun padatanipun sampun dipunrengreng rumiyin saéngga volume, jeronipun wadhuk, ambanipun wadhuk, presipitasi, debit inflow/ out flow wekdal toya wonten sampun dipunmangertosi kanthi cetha. Wadhuk lan bendhungan punika dipunyasa kanggé njangkepi kaperlonipun pendhudhuk ing antawisipun kanggé pembangkit listrik, irigasi, kanggé ngendhalekaken banjir, sumber baku toya unjukan, toya indhustri, penggelontoran, perikaknan, papan pariwisata, lsp. Cacahipun tenaga listrik ingkang dipunasilaken saking tenaga air ingkang asalipun saking toya wadhuk punika wonten kirang langkung 3,4% sakig total kabetahan nasional.
Miturut UU No. 7 Taun 2004 ngengingi Sumber Daya Toya (SDA), ingkang kapérang saking 3 komponèn ingkang wigati, inggih punika konservasi, pemanfaatan, lan pengendalian daya risak toya. Wadhuk embung, situ lan dano ingkang minangka sumber daya toya sampun kathah ingkang mandahp fungsi lan risakipun ekosiste. Punika dipunjalari saking pengelolaan waduk/ dano ingkang kathah ngalami kendala. Wonten ing UU-Sumber Daya toya sampun dipunamanataken kanggé nindakaken pengelolaan wadhuk kanthi ngawontenaken konservasi, mupangataken, lan ngendalekaken daya risak air, kados ingkang kaserat ugi wonten ing peraturan sanèsipun kados ta P P. No. 51 Tahun 1997, ngengingi
Lingkungan Hidup; PP. No. 82 Tahun 2001, ngengingi Pengelolaan Kualitas Air lan
Pengendalian Pencemaran Air; PP. No. 32 Tahun 1990 ngengingi Kawasan Lindung;

Bendhungan lan Wadhuk 
Bendhungan lan wadhuk ingkang wonten ing Indonésia inggih ing antawisipun kados makaten:

 S (DAM) = dam
 H (RSV) = reservoir

Uga delengen 
 Pratélan dano ing Indonésia

Cathetan suku 

 
Dano
Punika minangka lintang-lintang ingkang wonten ing rasi lintang Ara

Uga delengen 
 Pratélan lintang miturut rasi lintang

Cathetan suku 
 
 
 
 

 
Ara
Punika minangka lintang-lintang ingkang wonten ing rasi lintang Aries

Uga delengen 
 Dhaptar lintang miturut rasi lintang

Cathetan suku 

 

 
Aries
Biofisika inggih punika salah satunggaling cabang ngèlmu fisika ingkang nliti bab aplikasi manéka warna prangkat lan hukum fisika kanggé njelasaken manéka warna fenomena hayati utawi biologi. Biofisika ngrembaka kanthi rikat wiwit purwakaning taun 1980 kanthi langkung mapanipun manéka warna téyori fisika ingkang sampun wonten. Panaliten ing babagan biofisika punika llinier kaliyan cabang èlmu biokimia, nanoteknologi, bioteknologi, agrophysics, lan sistem biologi.

Iktisar
Molekul biofisika padatanipun inggih wujud alamat pitakenanan biologis ingkagn sami kaliyan ing biokimia lan biologi molekular, nanging kajian ing biofisika punika langkung asipat kuantitatip. Para Ilmuwan nalika nindakaken panaliten ing lapangan ngengingi pemahaman interaksi ing antawisipun manéka warna sistem sel, kalebet interaksi ing antawisipin DNA, RNA, lan biosintesis protéin, saha kados pundi interaksi punika dipunatur. Maneka warna teknik dipun-ginakaken kanggé njawab pitakenan-pitakenan ingkang dipunajokaken.

Fokus dados sub babagan
Padatanipun, biofisika punika boten gadhah tingkat departemen-universitas piyambak-piyambak, nanging saged wonten minangka kelompok ing sadaya departemen wonten ing babagan biologi molekular, biokimia, kimia, ngèlmu komputer, matematika, usada, farmakologi, fisiologi, fisika, lan neuroscience. Ing ngandhap punika inggih tuladhah pratélan kados pundi saben departemen saged ngecakaken upaya dhateng arah studi biofisika. Pratélan punika inggih boten saged nglebetaken sadaya babagan elmunipun, lan ugi boten saben subjek panaliten kanthi eksklusip dipungadhahi déning saben departemen tartamtu.
 Biologi dan biologi molekular-Meh sadaya wujud upaya biofisika kalebet ingkang wonten ing sapeerangan departemen biologi ing satunggaling papan. kanggé ngandharakaen sapérangan: regulasi gen, satu protéin dinamika, bioenergetika, Patch penjepit ing, biomekanika.
 Biologi Struktural-angstrom resolusi struktur protéin, asem nukleat, lipid, karbohidrat, lan kompleks saking punika.
 Biokimia dan kimia-struktur biomolekuler, siRNA, struktur asem nukleat, struktur-aktivitas gayutan.
 Ilmu komputer-Neural network s, biomolekuler lan database obat.
 Kimia Komputasi-molekul dinamika simulasi, molekul docking, kimia kuantum
 Bioinformatika-sequence alignment, penyelarasan struktural, protéin prediksi struktur
 Matematika-grafik / téyori jaringan, pemodelan populasi, sistem dinamis, filogenetik.
 Kedhokteran lan neuroscience-ingakng nangani jaringan saraf eksperimental (polo mengiris) saha kanthi teoritis (model komputer), membran permitivitas, terapi gen, tumor pengertian.
 Farmakologi lan fisiologi-channel biologi, biomolekuler interaksi, membran sel, poliketida.
 Fisika-negentropy, prosès stokastik, ingkang nyangkup dinamika.
 Quantum biofisika 
 Agronomi lan pertanian
.

Cathetan suku

Biologi
Kodhak Polaroid utawa kang luwih misuwure diwastani mawa kodhak langsung dadi ya iku jinisé kodhak kang bisa nggawe foto dhéwé ing jero kodhak sawisé difoto. Kodhak polaroid iki migunakaké filem mirunggan kang diarani filem polaroid. Film polaroid kang bisa ngasilaké gambar kang ana wernane jenenge filem polacolor. Miturut sejarahe, kodhak polaroid digawé pisanane déning Edwin Lan, saka prusahaan Polaroid lan dipasarake wiwit taun 1947. Jeneng Polaroid iku sajatiné merk dagang, kaya déné ngarani odol mawa jeneng Pepsodent, utawa wong ngarani montor mawa jeneng Honda.

Sajarah 

Bocah wadon cilik umuré 5 taun kang diajak kaluwargane piknik menyang Santa Fe ing New Mexico, takon marang Bapakne kang nembé waé moto, kenapa kok ora bisa ndelok gambar asile moto bapakne langsung pas iku? pitakonan kang kedadeyan ing taun 1943 iku nggawe bapakne, Dr. Edwin Land kepikiran kanggo ngrancang sistem fotografi kang langsung dadi. Jebul omongane bocah kang angger ngomong iku bisa kadadéan.

Werna foto polaroid pisanane ya iku sepia, coklat rada abang, lan ukurane 3 ¼ x 3 ¼ inci (8x10,5 cm), dadine gambar mbutuhake wektu samenit. Tahun 1950 metu génerasi filem kang bisa ngasilaké warna foto ireng, génerasi foto ireng putih langsung dadi diwiwiti. Rikala iku wis punjul 4000 toko kang ngadol kodhak polaroid iki menyang Amérika. Rikala taun 1951 dikenalake ID polaroid kang sapisan, uga panggung kodhak kanggo kodhak-kodhak profésional. taun 1952 kodhak polaroid modhèl 110 metu kang dijangkepi déning diafragma.

Foto warna polaroid nembé kacipta taun 1963, sawisé panaliten lan pengembangan suwéné 15 taun kang suwé lan nggawe kesel. Foto utawa filem langsung dadi iki diarani Polacolor. Barengan karo iku dikenalake filem langsung dadi mawa formay anyar mawa sistem prosès kadadéan ing njaba kodhak, ngowahi tradisi "pantang kena srengéngé sadurungé diproses". Nganti rikala sadurungé iku, filem polroid isih wujud rol, wektu pangembangane ana ing jero kodhak. taun 1963 polaroid manuhaké pengontrolan otomatik ing bukaan diafragma, kecepatan rana lan lampu kilat mawa tèknologi elektronik anyar ing jero kodhak. Sukses kang kang wis ana ing tangane Edwin Land ora nggawe atine puas. Mula taun 1967 dhèwèké ngadhegake pabrik anyar supaya ngembangaké proyrk anyar. Evolusi pembaruan ing sintem fotografi langsung dadi iku akhire metu manèh taun 1972, ya iku sistem polaroid SX-70.

Cathetan suku 

Kodhak
Pepsodent ya iku merk odol kang paling misuwur lan tuwa dhéwé ing Indonésia. Pepsodent ya iku odol pisanan ing Indonesia kang nngluncurake odol kang ngandut florida ing taun 1980-an lan siji-sijiné odol ing Indonesia kang aktif ndidik lan mromosikake pakulinan nyikat untu mawa cara kang bener mawa program sekolah lan layanan pemeriksaan untu gratis. Wiwit iku Pepsodent wis dijangkepi karo produke wiwit saka ngresiki nganti odol kang manfaate jangkep.

Kagiyatane Pepsodent 
Pepsodent iku siji-sijiné merk odol ing Indonesia kang tenanan nglakokaké ancase. Memitra kaliyan Departemen Pendidikan lan Keséhatan Pamaréntah Indonesia lan diakoni déning Persatuan Dhokter Gigi Indonesia (PDGI) Wiwit taun 1990-an, Pepsodent wis nganakake Program sekolah nganti taun 2006 lan wis ngenani punjul 3,2 yuta bocah kang umuré ing ngisore 12 taun ing Indonesoa lan jumlah iku bakal terus saya akèh. Program iki kanggo ngebiasakake nyikat untuk miturut cara kang bener lan wiwit cilik kanggo nyegah masalah untu mligi untu bolong.

Pepsodent ngerteni yèn akèh pérangan inh Indonesia kang ngalami masalah untu kang uga masalah cacahé dhokter untu kang ora sabanding karo acahe pendhudhuk iku dhéwé, Iku sebabe ngapa program pemeriksaan untu grati pemsodent mirunggan digawé kanggo njangko wong-wong kaya ngono.

Kampanye Pepsodent 
Survei babagan pakulinan lan sikap nuduhake mung udakara 34% saka rakyat Indonesia kang nyikat untune sadurungé turu. Malah saka panaliten klinis tinemu ing pangetungan bakteri ésuk cacahé bisa dadi ping lorone luwih rikat rikala bengi tinimbang wektu liyané rikala awan. Iki nunjukake yèn tukule bakteri saya akèh yèn bengi lan bisa ndadèkaké untu bolong. Bukti kang ana uga nyengkuyung nyikat untu mawa odol kang ngandut florida sadurungé turu amarga bisa njaga untu saka bakteri.

Mula iku Pepsodent ngra prelu nggunakaké  tema Menyikat Gigi pada Malam Hari mawa kampanye kasarasan kanggo wong Indonesia nyikat untu sadurungé turu.

Inovasi 
Tahun 2006, Pepsodent wis ngentokake manèh varian jangkep Pepsodent kang anyare:
 Pepsodent Complete 12, kang nawakake manfaat kang jangkep lan regane murah. Manfaat kang luwih akèh marang panganggone mawa pérangan saka usaha nggayuh ancase.
 Pepsodent sensitive, kang nawakake bahan aktif kang nembus untu kanggo ngilangi rasa lara amarga syaraf kang sensitif ing jero untu lan gusi.
 Pepsodent Fighter Tootbrush.

Pratélan produk Pepsodent 
 Pepsodent White Pencegah Gigi Berlubang
 Pepsodent Whitening
 Pepsodent Sensitive
 Pepsodent Herbal
 Pepsodent Complete 12
 Pepsodent Complete + Gum Care
 Pepsodent Gigi Susu Strawberry
 Pepsodent Gigi Susu Orange
 Pepsodent Complete 8
 Pepsodent Center Fresh
 Pepsodent Anak Dora dan Diego, Pagi dan Malam
 Pepsodent Mouth Wash
 Pepsodent White Now
 Pepsodent Sensitive Expert
 Pepsodent Tooth Brush: Smart Clean, Family, Fighter, Easy Clean, Extra, Double Care, Torsion, Whitening

Cathetan suku 

Odol